Уп.бр.351-393/16-IV/02

СЛУЖБА ЗА ПРИВРЕДУ И ИНСПЕКЦИЈСКЕ ПОСЛОВЕ ОПШТИНСКЕ УПРАВЕ ОПШТИНЕ ГАЏИН ХАН, ОДСЕК ЗА СПРОВОЂЕЊЕ ОБЈЕДИЊЕНЕ ПРОЦЕДУРЕ на захтев предшколске установе „Прва радост“ у Гаџином Хану, ул.Светог Саве бб, за издавање решења којим се одобрава извођење радова енергетској санацији пословног објекта предшколске установе “Прва радост“ у Гаџином Хану, ул.Светосавска бб, на основу чл.134.став 2. и 145.Закона о планирању и изградњи („Сл.гласник РС“, бр.72/09, 81/09, 64/10, 24/11, 121/12, 42/13, 50/13, 98/13, 132/14 и 145/14), чл.28. и 29.Правилника о поступку спровођења обједињене процедуре електронским путем („Сл.гласник РС“,бр.113/15) и чл.192.Закона о општем управном поступку („Сл.лист СРЈ“,бр.33/97 и 31/01 и „Сл.гласник РС“, бр.30/10 и 18/16) донела је дана 21.11.2016.године

Р Е Ш Е Њ Е

О ОДОБРЕЊУ ЗА ИЗВОЂЕЊЕ РАДОВА

**Издаје се** инвеститору предшколској установи „Прва радост“ из Гаџиног Хана, ул.Светосавска бб, ПИБ 100990069, **решење којим се одобрава извођење радова на енергетској санацији пословног објекта предшколске установе „Прва Радост“ у Гаџином Хану, ул.Светосавска бб**, спратности П (приземље)у габаритима приказаним у Идејном пројекту, максималне висине 7,00м´, укупно БРГП 317,оо м² на кп.бр.4001/5 КО Гаџин Хан, која је укупне површине 317,оо м² у Топоници. Предрачунска вредност објекта износи 4.200.000,оо РСД.

Саставни део решења којим се одобрава извођење радова је Идејни пројекат бр.01/11/16 из новембра 2016.године који је израдило Предузеће за пројектовање и извођење радова у грађевинарству „КВАНТУС“доо из Ниша, ул.Божидара Аџије бр.7д, (0-Главна свеска) потписана од стране главног пројектанта Бобана Трепшића дипл.грађ.инг. и оверена печатом личне лиценце бр.317 D888 06, (1-Пројекат архитектуре) потписан од стране главног пројектанта Бобана Трепшића дипл.грађ.инг. и оверен печатом личне лиценце бр.317 D888 06 и Елаборат енергетске ефикасности потписан од стране главног пројектанта Ивана Пауновића дипл.грађ.инг. и оверен печатом личне лиценце бр.381 0566 13.

Инвеститор је ослобођен обавезе плаћања доприноса за уређивање грађевинског земљишта, тј.за ову врсту радова не постоји обавеза плаћања доприноса за уређивање грађевинског земљишта.

Обавезује се инвеститор да осам дана пре почетка извођења радова, поднесе **пријаву радова** овом Одсеку, са подацима и доказима прописаним чл.148. Закона о планирању и изградњи („Сл.гласник РС“, бр.72/09, 81/09, 64/10, 24/11, 121/12, 42/13, 50/13, 98/13, 132/14 и 145/14) и чл.31. Правилника о поступку спровођења обједињене процедуре електронским путем („Сл.гласник РС“, бр.113/15).

Извођењу радова може се приступити на основу правоснажног решења којим се одобрава извођење радова и пријави радова из чл.148. Закона о планирању и изградњи („Сл.гласник РС“, бр.72/09, 81/09, 64/10, 24/11, 121/12, 42/13, 50/13, 98/13, 132/14 и 145/14).

Решење којим се одобрава извођење радова престаје да важи ако се не отпочне са грађењем објекта, односно извођењем радова, у року од **две године** од дана правоснажности овог решења.

О б р а з л о ж е њ е

ИНВЕСТИТОР предшколска установа „Прва радост“ из Гаџиног Хана, ул.Светог Саве бб, поднела је захтев овом Одсеку дана 21.11.2016.године, под бројем 351-393/16-IV/02 за издавање решења којим се одобрава извођење радова на енергетској санацији пословног објекта предшколске установе „Прва радост “ из Гаџиног Хана, ул.Светог Саве бб, спратонсти П (приземље) на кп.бр.4001/5 КО Гаџин Хан.

Уз захтев за издавање решења којим се одобрава извођење радова инвеститор је поднео:

* Идејни пројекат бр.01/11/16 из новембра 2016.год. који је израдило Предузеће за пројектовање и извођење радова у грађевинарству „КВАНТУС“доо из Ниша, ул.Божидара Аџије бр.7д и то: (0-Главна свеска) и (1-Архитектура);
* Елаборат енергетске ефикасности бр. 01/11/16 из новембра 2016.год. који је израдило Предузеће за пројектовање и извођење радова у грађевинарству „КВАНТУС“доо из Ниша, ул.Божидара Аџије бр.7;

- Као доказ о праву својине на земљишту, приложен је Препис листа непокретности број 1177 од 21.11.2016.године, издат од стране РГЗ СКН Гаџин Хан, а што представља доказ о одговарајућем праву на земљишту т.ј. објекту у смислу чл.135.став.2 Закона о планирању и изградњи („Сл.гласник РС“, бр.72/09, 81/09, 64/10, 24/11, 121/12, 42/13, 50/13, 98/13, 132/14 и 145/14);

Служба за привреду и инспекцијске послове Општинске управе Општине Гаџин Хан, Одсек за спровођење обједињене процедуре, ценио је приложене доказе и утврдио да су испуњени услови из чл.145.Закона о планирању и изградњи („Сл.гласник РС“, бр.72/09, 81/09, 64/10, 24/11, 121/12, 42/13, 50/13, 98/13, 132/14 и 145/14), па је одлучио као у диспозитиву овог решења.

Републичка адм.такса је наплаћена је у складу са Законом о реп.адм.таксама („Сл.гласник РС“, бр.43/03, 51/03...45/15, 83/15 и 112/15), накнада за рад органа општинске управе на основу Одлуке о накнадама за рад органа општинске управе („Сл.лист града Ниша“, бр.14/06, 43/09 и 81/09), а наплаћена је и накнада за услуге централне евиденције обједињених процедура у складу са чл.27а. Одлуке о накнадама за послове регистрације и друге услуге које пружа агенција за привредне регистре („Сл.гласник РС“, бр.119/13, 138/14, 45/15, 106/15, 32/16 и 60/16).

ПОУКА О ПРАВНОМ СРЕДСТВУ: Против овог решења може се изјавити жалба Министарству грађевинарства, саобраћаја и инфраструктуре РС-Београд, Нишавски управни округ Ниш у року од 8 (осам) дана од дана достављања истог. Жалба се таксира са 440,оо динара адм.таксе и предаје преко овог Одсека.

РЕШЕНО У СЛУЖБИ ЗА ИНСПЕКЦИЈСКЕ ПОСЛОВЕ ОПШТИНСКЕ УПРАВЕ ОПШТИНЕ ГАЏИН ХАН, ОДСЕК ЗА СПРОВОЂЕЊЕ ОБЈЕДИЊЕНЕ ПРОЦЕДУРЕ, дана 21.11.2016.године по УП.бр. 351-393/16-IV/02.

ОПШТИНСКА УПРАВА ОПШТИНЕ ГАЏИН ХАН

Доставити: Инвеститору;

Грађевинској инспекцији;

Имаоцима јавних овлашћења;

Архиви.

Н а ч е л н и к,

Љиљана Петровић